钦定古今图书集成/理学汇编/字学典/第109卷 > 李昭𤣱
## 钦定古今图书集成/理学汇编/字学典/第109卷 > 李昭𤣱

按《乐静先生集》：李昭𤣱字成季，济南人。少与晁补之
齐名，为苏轼所知。擢进士第，累官太常少卿。出知沧
州，罢主管鸿庆宫，遂入党籍中。居闲十五年，自号乐
静先生。寓意法书图画，贮于十囊，命曰“燕游十友。”有
题扇诗云：“平生自笑书成癖，运墨图豪日几回。六角
招人聊一戏，区区老媪复能来。”